[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "So\u0303ja 532. pa\u0308ev: Venemaa ru\u0308nnakus Zaporiz\u030cz\u030cja linnale sai surma kaks inimest"}, {"text_idx": "#000005", "text": "Moskva eeslinnas toimus kolmapa\u0308eval Zagorski so\u0303jatehnika tehases suur plahvatus, u\u0308ks inimene sai surma ja va\u0308hemalt 50 vigastada. Venemaa pealinna tabas kolmapa\u0308eval uus drooniru\u0308nnak. Venemaa ru\u0308nnakus Zaporiz\u030cz\u030cja linnale hukkus kaks inimest."}, {"text_idx": "#000006", "text": "Oluline kolmapa\u0308eval, 9. augustil kell 22.50:"}, {"text_idx": "#000007", "text": "- Venemaa ru\u0308nnakus Zaporiz\u030cz\u030cja linnale sai surma kaks inimest;"}, {"text_idx": "#000008", "text": "- Belgorodi kuberner: Ukraina suurtu\u0308kitules sai Venemaa piirialal surma inimene;"}, {"text_idx": "#000009", "text": "- Moskvas toimus Zagorski so\u0303jatehnika tehases suur plahvatus, u\u0308ks inimene sai surma ja va\u0308hemalt 50 sai vigastada;"}, {"text_idx": "#000011", "text": "- Kiiev eitas Moskva va\u0308iteid, et Ukraina pu\u0308u\u0308dis tuumajaama ru\u0308nnata;"}, {"text_idx": "#000012", "text": "- Moskva avaldas andmeid va\u0308idetavalt ha\u0308vitatud Ukraina so\u0303javarustuse kohta;"}, {"text_idx": "#000013", "text": "- Moskva linnapea teatas uuest drooniru\u0308nnakust Vene pealinna vastu;"}, {"text_idx": "#000015", "text": "- Zelenski: samm-sammult teeme Krimmi vabastamise vo\u0303imalikuks ning selle deokupeerimine saab olema la\u0308bi mo\u0303eldud;"}, {"text_idx": "#000017", "text": "- Ukraina va\u0308itel kaotas Venemaa o\u0308o\u0308pa\u0308evaga 820 so\u0303durit, 8 tanki ja 17 suurtu\u0308kisu\u0308steemi."}, {"text_idx": "#000018", "text": "Venemaa ru\u0308ndas kolmapa\u0308eval Zaporiz\u030cz\u030cja linna. President Volodo\u0303mo\u0303r Zelenski teatas algselt, et ru\u0308nnakus sai surma kolm inimest, kuid riigi siseminister Ihor Klo\u0303menko ta\u0308psustas, et hukkus siiski kaks inimest. Ministri so\u0303nul sai seitse inimest vigastada."}, {"text_idx": "#000019", "text": "\"Alguses oli informatsioon kolme hukkunu kohta. O\u0303nneks suudeti u\u0308ks inimene elustada. Politsei parameedikud aitasid arste ru\u0308nnakupaigas,\" u\u0308tles Klo\u0303menko."}, {"text_idx": "#000020", "text": "\"Pa\u0308a\u0308stjad kustutasid ko\u0303rvalhoone tulekahju kiiresti. Politsei viis la\u0308bi kortermajade ukselt-uksele kontrollid. U\u0308htki hukkunut vo\u0303i vigastatud ei leitud. Inimesed, kes said viga, olid ru\u0308nnaku hetkel o\u0303ues,\" ra\u0308a\u0308kis ta ja lisas, et Zaporiz\u030cz\u030cja oblastis anti va\u0308lja o\u0303huru\u0308nnakute ha\u0308ire."}, {"text_idx": "#000021", "text": "Zelenski postitas sotsiaalmeediasse video, mis na\u0308itas osaliselt kahjustatud kirikut, mille sisehoovis vo\u0303is na\u0308ha tulekahju ja po\u0303lengusuitsu. Kaadris oli na\u0308ha ka teist tugevasti kahjustatud ja po\u0303levat hoonet ning kahju saanud korvpalliva\u0308ljakut."}, {"text_idx": "#000024", "text": "\"Meedikud ravivad haavatuid,\" so\u0303nas ametnik. \"Lo\u0308o\u0308klaine purustas ko\u0303rghoonete aknad,\" lisas Malas\u030cko, kelle so\u0303nul vo\u0303ib vigastatute arv kasvada."}, {"text_idx": "#000025", "text": "Moskvas toimus so\u0303jatehnika tehases suur plahvatus, u\u0308ks inimene sai surma ja 50 vigastada"}, {"text_idx": "#000026", "text": "Venemaa pealinna Moskva eeslinnas toimus u\u0308hes so\u0303jatehnika tehases suur plahvatus."}, {"text_idx": "#000028", "text": "Vene pa\u0308a\u0308steteenistuste teatel toimus plahvatus kohaliku aja ja\u0308rgi kell 10.45. Plahvatusest levisid sotsiaalmeedias mitmed pildid ja videod."}, {"text_idx": "#000029", "text": "Plahvatuses sai u\u0308ks inimene surma ja u\u0308le 50 vigastada, teatasid kohalikud vo\u0303imud."}, {"text_idx": "#000030", "text": "Footage of an explosion in the Moscow region.The factory, by the way, makes scopes and binoculars for the russian army. Or used to make.. /H1U2x9ZGdd"}, {"text_idx": "#000032", "text": "Vene uurimiskomitee algatas plahvatuse uurimiseks kriminaalmenetluse. Komitee esindaja u\u0308tles TASS-ile, et va\u0308ited selle kohta, et tehast ru\u0308nnati drooniga, ei ole kinnitust leidnud ning vo\u0303imud alles selgitavad plahvatuse po\u0303hjust."}, {"text_idx": "#000033", "text": "Baza teatel evakueeriti ko\u0303ikidest tehase hoonetest ja to\u0308o\u0308kodadest pa\u0308rast plahvatust ko\u0303ik to\u0308o\u0308tajad."}, {"text_idx": "#000034", "text": "Algselt va\u0308ideti, et plahvatus toimus pu\u0308rotehnika toodete laos, vahendas Vene riiklik uudisteagentuur TASS. Seda ladu rentis va\u0308idetavalt so\u0303jatehnika tehasest eraldiseisev ettevo\u0303te. Samas hiljem kinnitati Vene meedias, et tehase direktori so\u0303nul sai plahvatus alguse eraldiseisvast laost ja selle toimumise po\u0303hjus pole selge."}, {"text_idx": "#000036", "text": "Ukraina suurtu\u0308kitules sai kolmapa\u0308eval surma u\u0308ks ja vigastada neli inimest Venemaa piirialal Belgorodi oblastis, va\u0308itis sealne kuberner Vjats\u030ceslav Gladkov ja\u0308rjekordse ru\u0308nnaku kohta piiri tagant."}, {"text_idx": "#000037", "text": "\"Graivoroni piirkonnas asuv Gorkovski ku\u0308la sattus Ukraina relvajo\u0303udude tule alla,\" teatas Gladkov. \"U\u0308ks inimene suri \u2013 u\u0308ks mees sai surmavaid s\u030crapnellihaavu.\""}, {"text_idx": "#000039", "text": "\"Kahtlemata Ukraina ei teinud mingisugust drooniru\u0308nnakut Zaporiz\u030cz\u030cja tuumajaamale, ei kavandanud seda ja ei tee seda isegi teoorias,\" u\u0308tles Mo\u0303hhailo Reutersile."}, {"text_idx": "#000040", "text": "Venemaa kaitseministeerium avaldas andmeid va\u0308idetavalt Ukrainale tekitatud so\u0303javarustuse kahjude kohta alates ta\u0308iemahulisest sissetungist mullu veebruaris."}, {"text_idx": "#000041", "text": "Ukraina va\u0308idetavad kahjud 9. augusti seisuga:"}, {"text_idx": "#000042", "text": "458 lennukit245 helikopterit5600 drooni428 o\u0303huto\u0303rje raketisu\u0308steemi11 204 tanki ja muud soomusmasinat1144 mitmikraketiheitjat5819 suurtu\u0308kki ja miinipildujat12 155 eriotstarbelist so\u0303jamasinat."}, {"text_idx": "#000043", "text": "Ukraina avaldab sarnaseid andmeid Venemaa kohta iga pa\u0308ev, Moskva samasuguse regulaarsusega seda ei tee."}, {"text_idx": "#000045", "text": "\"Umbes kell ku\u0308mme hommikul kohaliku aja ja\u0308rgi tabasid Ukraina relvajo\u0303ud Vene armee juhtimispunkti ajutiselt okupeeritud Nova Kahhovkas,\" teatas Ukraina relvajo\u0303udude strateegilise kommunikatsiooni osakond."}, {"text_idx": "#000046", "text": "CNN-i teatel on osakonna postitatud videotest na\u0308ha linna kohal suitsu to\u0303usmas."}, {"text_idx": "#000047", "text": "Ukraina va\u0308ed on suurendanud so\u0303jalist aktiivsust Ukraina lo\u0303unaosas Hersoni oblastis. Nova Kahhovka asub Dnipro jo\u0303e okupeeritud idakaldal, kuhu Ukraina va\u0308ed tegid va\u0308idetavalt teisipa\u0308eval ru\u0308nnaku. Kiiev ei ole seda kinnitanud."}, {"text_idx": "#000048", "text": "Ukraina peastaap: Ukraina va\u0308ed edenesid kolmel rindelo\u0303igul"}, {"text_idx": "#000050", "text": "Ukraina va\u0308itel tulistasid nad hommikul alla Vene so\u0303jakopteri"}, {"text_idx": "#000051", "text": "Ukraina kaitsejo\u0303udude peastaabi va\u0308itel tulistasid Ukraina so\u0303durid hommikul alla u\u0308he Vene so\u0303jahelikopteri."}, {"text_idx": "#000053", "text": "USA va\u0308lisminister Antony Blinken kinnitas intervjuus GloboNewsile, et tema hinnangul suudab Brasiilia u\u0308hes oma presidendiga mo\u0303jutada Venemaad naasma Musta mere viljaleppe juurde."}, {"text_idx": "#000054", "text": "Moskva linnapea Sergei Sobjanin teatas kolmapa\u0308eva hommikul, et Vene o\u0303huto\u0303rje tulistas alla kaks Venemaa pealinna ru\u0308ndama suundunud drooni, vahendas Interfax. U\u0308ks tulistati alla Domodedovo kandis ka teine Minski kiirtee la\u0308histel."}, {"text_idx": "#000055", "text": "Ukraina tavaliselt ei kinnita ega lu\u0308kka u\u0308mber Venemaa pinnale tehtud ru\u0308nnakuid."}, {"text_idx": "#000057", "text": "Alguses teatas Belgia meedia ko\u0303igest tankide mu\u0308u\u0308gist, aga mitte sellest, kes need ostis. Rheinmetall tahtis alguses Leopard 1 tanke osta S\u030cveitsist, kuid S\u030cveitsi valitsus ei lubanud seda."}, {"text_idx": "#000058", "text": "Biden kiitis heaks F-16 ha\u0308vituslennukite va\u0308ljao\u0303ppeprogrammi"}, {"text_idx": "#000060", "text": "Politico kirjutas hiljuti, et esimesed kaheksa inglise keelt ha\u0308sti oskavat Ukraina pilooti on F-16 piloodio\u0303ppeks juba va\u0308lja valitud. U\u0308he USA valitsusametniku so\u0303nul on veel 20 Ukraina pilooti valmis alustama U\u0308hendkuningriigis inglise keele o\u0303pet. Kokku on F-16 piloodio\u0303ppeks valitud va\u0308lja 32 Ukraina pilooti, kuid suureks probleemiks on inglise keele oskus."}, {"text_idx": "#000062", "text": "Ukraina saab Rootsi satelliitside terminale"}, {"text_idx": "#000063", "text": "Satelliitside ettevo\u0303te Satcube asutaja Jakob Kallmer kinnitas intervjuus Dagens Nyheterile, et saadab oma satelliitside terminalid Ukrainasse. Selliseid terminale saab kasutada deokupeeritud aladel, kus mobiilside ja muud u\u0308hendused ei to\u0308o\u0308ta. Alul saadetakse Ukrainasse 100 kaasaskantavat terminali ning esimesed jo\u0303udsid kohale suve algul."}, {"text_idx": "#000064", "text": "Satcube kasutab USA ettevo\u0303tte Intelsat satelliite internetiu\u0308henduse tagamiseks. Varem on Ukraina suuresti so\u0303ltunud Elon Muski Starlinki satelliitsidest, kuid viimast ettevo\u0303tet on kritiseeritud oma Ukrainas pakutava teenuse piiramise to\u0303ttu."}, {"text_idx": "#000065", "text": "Zelenski: samm-sammult teeme Krimmi vabastamise vo\u0303imalikuks"}, {"text_idx": "#000066", "text": "Ukraina president Volodo\u0303mo\u0303r Zelenski lubas oma o\u0303htuses videopo\u0308o\u0308rdumises, et iga pa\u0308ev tehakse to\u0308o\u0308d muutmaks Krimmi vabastamine vo\u0303imalikuks ja la\u0308bimo\u0303elduks. Zelenski so\u0303nul toimub Krimmi platvormi formaadis kohtumine teiste riigijuhtidega 23. augustil."}, {"text_idx": "#000067", "text": "Volodo\u0303mo\u0303r Zelenski kinnitas lisaks, et Vene raketiru\u0308nnakus Pokrovskile hukkus viimastel andmetel u\u0308heksa inimest ning veel 82 sai viga. Peale esimest raketiru\u0308nnakut ru\u0308ndasid Vene va\u0308ed sama kohta uuesti, tabades pa\u0308a\u0308steto\u0308o\u0308tajaid. Zelenski so\u0303nul oli see terroristide sihipa\u0308rane otsus, et tekitada vo\u0303imalikult palju valu ja kahju ning Venemaa vastutab selle eest maksimaalselt."}, {"text_idx": "#000069", "text": "U\u0308hendkuningriigi kaitseministeeriumi hommikuses so\u0303jau\u0308levaates kommenteerisid britid hiljutisi Ukraina meredrooniru\u0308nnakuid Mustal merel Vene laevade vastu. 4. augustil ru\u0308nnati droonidega Vene tankerlaeva Kerts\u030ci va\u0308ina la\u0308histel, kahjustades seda to\u0303sisel ma\u0308a\u0308ral. Pa\u0308ev varem ru\u0308nnati edukalt Vene dessantlaeva ja kaks pa\u0308eva varem pu\u0308u\u0308ti ru\u0308nnata u\u0308ht Vene patrull-laeva."}, {"text_idx": "#000070", "text": "Britid juhtisid ta\u0308helepanu, et Venemaa on kasutanud tsiviiltankerlaevu nimedega Sig ja Sparta IV pikalt ku\u0308tuse ja so\u0303jatehnika tarneks Venemaa ja Su\u0308u\u0308ria vahet. Kuna Tu\u0308rgi sulges 2022. aasta 28. veebruaril Bosporuse va\u0308ina so\u0303jalaevadele, siis on Vene va\u0308ed Vahemerel ja Su\u0308u\u0308rias sestsaadik so\u0303ltunud tsiviillaevadest."}, {"text_idx": "#000071", "text": "Latest Defence Intelligence update on the situation in Ukraine - 09 August 2023.Find out more about Defence Intelligence's use of language: #StandWithUkraine /JKYwx1myAX"}, {"text_idx": "#000073", "text": "Rahvusvaheline so\u0303jauuringute instituut (ISW) kommenteeris oma viimases rindeu\u0308levaates Vene so\u0303jablogijate teateid Ukraina dessandist u\u0308le Dnipro jo\u0303e. Mitmed so\u0303jablogijad kirjeldasid teateid Ukraina va\u0308gede maabumisest Kozas\u030ci Laheri kandis u\u0308sna to\u0303siselt. Blogijate va\u0308itel maabus Dnipro vasakkaldal kuus kuni seitse paati, milles igau\u0308hes oli kuni seitse so\u0303durit."}, {"text_idx": "#000074", "text": "Samas Hersoni oblasti ebaseadusliku okupatsiooniadministratsiooni juht Vladimir Saldo teatel suudeti Ukraina dessantva\u0308ed ha\u0308vitada. ISW hinnangul va\u0308itis ta seda, et dessandi ta\u0308htsust pisendada ning va\u0308ltida paanikat Hersoni oblasti okupatsiooniva\u0308gedes. Mo\u0303ttekoja analu\u0308u\u0308tikute hinnangul pole selge kas Ukraina va\u0308ed tegid ainult reidi u\u0308le Dnipro vo\u0303i kinnitasid end pu\u0308sivalt jo\u0303e vasakkaldal."}, {"text_idx": "#000075", "text": "ISW will continue to offer a conservative assessment of the situation on the east bank of #Kherson Oblast until or unless ISW observes visual confirmation of an enduring Ukrainian presence near Kozachi Lopan or other east bank settlements. /RFy2u2UPBk"}, {"text_idx": "#000076", "text": "Ukraina kaitsejo\u0303udude peastaap avaldas kolmapa\u0308eval tavapa\u0308rase hinnangu Venemaa senistele kaotustele so\u0303jas alates selle algusest 24. veebruaril:"}, {"text_idx": "#000079", "text": "- operatiivtaktikalised droonid 4175 (+17);"}, {"text_idx": "#000080", "text": "- autod ja muud so\u0303idukid, sealhulgas ku\u0308tuseveokid umbes 7479 (+19);"}, {"text_idx": "#000081", "text": "Ukraina enda kaotuste kohta samasuguse regulaarsusega andmeid ei avalda ning pole ka avalikult selgitanud, millise metoodika alusel nad Vene so\u0303jakaotusi kokku loevad."}, {"text_idx": "#000083", "text": "So\u0303ja 545. pa\u0308ev: Ukraina korraldas haarangud so\u0303java\u0308e va\u0308rbamiskeskustes"}, {"text_idx": "#000084", "text": "So\u0303ja 540. pa\u0308ev: Vene va\u0308ed pu\u0308u\u0308dsid taastada positsioone Uroz\u030caine la\u0308histel"}, {"text_idx": "#000089", "text": "Kabli linnujaam aitas na\u0308idata kiilide su\u0308gisra\u0308nnet"}, {"text_idx": "#000092", "text": "Viimsi lo\u0303petas vo\u0303idupo\u0303ua, kolmanda koha heitlus ja\u0308tkub ta\u0308ie hooga"}, {"text_idx": "#000093", "text": "Meedia: Prigoz\u030cin ja\u0308ttis pojale hiiglasliku varanduse"}, {"text_idx": "#000094", "text": "Barbara Haage: liiga paljud kogevad vanaduspa\u0308evil va\u0308givalda"}, {"text_idx": "#000095", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000099", "text": "Poolas kogunesid ku\u0308mned tuhanded inimesed opositsiooni meeleavaldusele"}, {"text_idx": "#000100", "text": "Tippsportlased on mures: Eesti sport vo\u0303ib ja\u0308a\u0308da keskpa\u0308raseks"}, {"text_idx": "#000101", "text": "Briti teadur: Ukraina suur la\u0308bimurre vo\u0303ib tulla alles ja\u0308rgmisel kevadel"}, {"text_idx": "#000105", "text": "Esmaspa\u0308eval sajab mitmel pool hoovihma"}, {"text_idx": "#000106", "text": "Neel tegi edetabelis to\u0303usu, Kanepi langes ligi 40 koha vo\u0303rra"}, {"text_idx": "#000107", "text": "Anier lo\u0303i neljandas liigama\u0308ngus neljanda va\u0308rava"}, {"text_idx": "#000109", "text": "Otse kell 12.30: Nobeli meditsiinipreemia va\u0308ljakuulutamine"}, {"text_idx": "#000111", "text": "Tartus oli muusikapa\u0308eva puhul plaadilaat"}, {"text_idx": "#000113", "text": "Vaata uuesti: muusikapa\u0308eva suur muusikama\u0308ng ETV-s"}, {"text_idx": "#000119", "text": "Ida-Virumaal loodetakse ettevo\u0303tjaid ja to\u0308o\u0308jo\u0303udu ligi meelitada uute moodsate korterite ehitamisega"}, {"text_idx": "#000121", "text": "Soomlaste ChatGPT analoog hakkab mo\u0303tlema ka eesti keeles"}, {"text_idx": "#000122", "text": "Ta\u0308nu soojale septembrile saavad inimesed ku\u0308ttekulusid kokku hoida"}, {"text_idx": "#000123", "text": "Slovakkia valijad otsustavad, kas riik ja\u0308a\u0308b la\u0308a\u0308nemeelseks vo\u0303i kaldub Venemaa poole"}, {"text_idx": "#000124", "text": "Haapsalu linnavalitsuse uue hoone ehitamine ja vana lammutamine vo\u0303ib maksta kuni viis miljonit eurot"}]